Í áramótatímariti Viðskiptablaðsins er rætt við Gísla Hauksson , forstjóra GAMMA , um starfsemi félagsins í London . Fjármálafyrirtækið GAMMA hefur nú flutt í nýtt og stærra skrifstofuhúsnæði fyrir starfsemi sína í London , í Mayfair-hverfinu . „ Við hófum starfsemi í London sumar , með aðstöðu í City fjármálahverfinu , en stefndum alltaf að því að færa okkur yfir í Mayfair um áramótin “ segir Gísli Hauksson , forstjóri GAMMA , en í London verður GAMMA til húsa að Upper Brook Street . Þá hefur GAMMA jafnframt ný verið breytt nafni félagsins í GAMMA Capital Management hf. , til samræmis við það heiti sem félagið notar á erlendri grundu . Langur undirbúningur „ Erlend starfsemi hafði verið í undirbúningi hjá okkur um langt skeið og fyrsta skrefið var tekið um leið og tilkynnt var um fyrirsjáanlegt afnám hafta í júní . Þá tilkynntum við nánast samhliða að GAMMA hefði hafið starfsemi í London . Við töldum mikilvægt að bregðast fyrstir við nýjum tækifærum , “ segir Gísli . „ Nú teljum við tímabært að taka næsta skref og stækka við okkur . Til að byrja með verða fimm til sex starfsmenn hjá GAMMA í London og ég mun í fyrstu stýra starfseminni þar sjálfur . Starfsemin í Bretlandi hefur gengið mjög vel og GAMMA er nú þegar að vinna að áhugaverðum verkefnum erlendis fyrir íslensk fyrirtæki og efnameiri einstaklinga . “ Nánar er fjallað um málið í tímaritinu Áramót sem kom út 30. desember 2015 . Áskrifendur geta nálgast pdf-útgáfu af blaðinu með því að smella á hlekkinn Tölublöð .